**Punga**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Subțirică și-nflorată,

La-nceput foarte curată,

O pungă nouă și mândră

Se fălea... nimic s-ascundă

Nu dorea, fiindcă credea

Că-i a ei toată lumea.

Zilele treceau, și-n grabă,

Stăpânu- și vedea de treabă

Și zilnic o folosea,

În ea totul îndesa:

Pâine, roșii și cartofi,

Ba odată și pantofi,

Carne, pătrunjel și lapte,

Ciocolate-odată șapte…

Și plasa de pungă-ncet

Se gândea că nu-i corect

Doar pe ea s-o folosească...

«Chiar așa să-i trebuiască

Celui ce a cumpărat-o

Fiindc-o dată-a admirat-o ? »

Zilele treceau de-a valma

Și ea nici nu și-a dat seama

Că la colț s-a rupt ușor…

Zilnic pungii-i era dor

De vremurile când, nouă,

Nu-i păsa c-afară plouă,

Fiindcă tot mai des simțea

Cum ploaia o subția.

Sărăcuța…într-o zi

Plină era… se trezi

Că o toartă se lungește

Și-ntr-o clipă îi plesnește

Lipitura din născare :

‘Unde ești tu Doamne, oare ? ‘

În acea zi cu durere,

Ruptă și fără-a ei vrere,

Se trezi în coș, gunoi,

Lângă bietul usturoi

Dezmembrat, fără căței…

“Doamne, moartea mea o vrei?”

La containerul deschis

Ajunse punga ca-n vis

Și un vânt de toamnă, rece,

Ajută punga să plece

Mai în zbor, mai pe târâș

Până sub un lăstăriș

Unde un pisoi pribeag

Își vedea de somnu-i drag.

« Aaa, ce bine c-ai ajuns

Lângă mine, care-ascuns

De copii și câinii răi,

Mă feresc să iau bătăi!

Vine iarna, lângă tine

O să-mi fie foarte bine,

O să stăm ascunși, zăpada

Nu-mi va acoperi coada

Și strânși unul lângă altul

Vom gândi că Prea-Înaltul

Ne va ajuta a trece

Peste iarna albă, rece.”

Atunci înțelese punga

Că în van nu îi fi ruga

Și-i promise lui Pisoi

Că vor trece iarna-n doi

Și viața ei toată,-ntreagă,

I-o va povesti... de dragă.

Morala ți-o spun în pripă,

Fii atent în astă clipă :

Viața ta are un scop,

Ți-o trăiște fără strop

De regrete sau tristețe,

Viața este frumusețe

Și ea-ți este dăruită

Pentru-a fi cu drag trăită!